“Արտադրված է Հայաստանում” ցուցահանդեսին ամենաշքեղ, գրավիչ ու անակնալներով լի տաղավարով ներկայացել էր նաև «Էկոտոմատո» ընկերությունը: 2011-ից գործող ընկերության 8 հա մակերեսով ջերմոցային տնտեսությունն ապահովում է ոչ միայն որակյալ ծաղիկներ, այլև աշխատատեղեր, ինչը գործազրկության ներկա ֆոնին չափազանց կարևոր ու գնահատելի է, եթե հաշվի առնենք այն, որ Հայաստանի համար գյուղատնտեսությունը նաև ռազմավարական առաջնահերթություններից է: Հիդրոպոնիկ տեխնոլոգիայով հոլանդական վարդեր աճեցնելու «Էկոտոմատո» ընկերության նորարար այս գաղափարը տարեցտարի նորանոր արդյունքներ է արձանագրում: